Eugenia Charles

**Dame Mary Eugenia Charles** (1919–2005) var en dominikisk politiker som var statsminister i Dominica fra 21. juli 1980 til 14. juni 1995. Som Dominicas første kvinnelige advokat ble hun også landets første – og hittil eneste – kvinnelige statsminister. Hun var den andre kvinnelige statsministeren i Karibia etter Lucina da Costa fra De nederlandske Antiller. Charles var også den første kvinnen i Amerika som ble valgt som regjeringssjef i egen rett. Hun satt som statsminister i Dominica i nest lengst tid av noen i landets historie og var den fjerde lengstsittende kvinnelige statsministeren i verden, etter Sheikh Hasina i Bangladesh, Sirimavo Bandaranaike i Sri Lanka og Indira Gandhi i India.

Hun ble også beskrevet som «Jernkvinnen i Karibia».
## Personlig liv
Eugenia Charles ble født 15. mai 1919 i fiskerlandsbyen  i Saint Luke Parish, Dominica. Hun var datter av John Baptiste «J. B.» Charles og Josephine Charles (født Delauney) og var den yngste av fire søsken. Familien hennes tilhørte den såkalte «fargede borgerskapen», etterkommere av frie fargede mennesker. Faren var en murer som ble en velstående landeier og drev innen eksport og import.

Charles gikk på Convent High School i Roseau, Dominica, som den gang var øyas eneste jenteskole på videregående nivå, samt St. Joseph’s Convent i Grenada. Etterpå ble hun interessert i rettsvitenskap mens hun arbeidet ved en kolonial domstol. Hun jobbet i flere år som assistent for . Charles studerte deretter ved University of Toronto i Canada, hvor hun fikk sin juridiske embetseksamen (LL.B.) i 1947. Deretter flyttet hun til Storbritannia og studerte ved London School of Economics, hvor hun fullførte sin mastergrad i rettsvitenskap (LL.M.) i 1949. Hun var også medlem av sororiteten . Hun utdannet seg som advokat ved Inner Temple i London og ble opptatt i advokatstanden i 1947.

Etter å ha bestått advokateksamen dro Charles tilbake til Dominica og ble øyas første kvinnelige advokat. Hun etablerte en praksis med spesialisering i eiendomsrett og var president for Dominicas advokatforening på 1970-tallet. Hun arbeidet også som direktør i Dominican Cooperative Bank, som faren hennes hadde grunnlagt, og innførte landets første studielånsordning.

Charles giftet seg aldri og hadde ingen barn. I 1991 ble hun utnevnt til Dame Commander av Order of the British Empire.

## Politisk karriere

Charles begynte sin politiske aktivisme på 1960-tallet i opposisjon mot innskrenkninger av pressefriheten. Hun skrev anonyme aviskronikker i The Herald og The Star, hvor hun kritiserte regjeringen til Dominicas arbeiderparti (Dominica Labour Party, DLP). I 1967 ble hun med i gruppen Freedom Fighters, som kjempet mot lovgivning som begrenset ytringsfriheten. I oktober 1968 slo gruppen seg sammen med den nasjonaldemokratiske bevegelsen på Dominica (National Democratic Movement) og dannet  (DFP). Partiets første kongress ble avholdt i juni 1969, og Charles ble valgt som leder, en stilling hun hadde til 1995.

Charles stilte til valg i Roseau North ved valget i 1970, men tapte mot Patrick John. Ved valget i 1975 ble hun imidlertid valgt inn i parlamentet som representant for Roseau Central og ble opposisjonsleder. Hun deltok i den konstitusjonelle konferansen i London i 1977 og støttet aktivt Dominicas uavhengighet fra Storbritannia i 1978. I 1979 var hun medlem av Committee for National Salvation, som etablerte en midlertidig regjering etter at  gikk av.

### Statsminister (1980–1995)

Charles ble statsminister da DFP vant en overveldende seier i valget i 1980 – partiets første valgseier. Hun overtok etter , som hadde vært midlertidig statsminister etter at Patrick John måtte gå av etter omfattende protester. Hennes første periode var preget av gjenoppbygging og katastrofehåndtering, ettersom Dominica hadde blitt hardt rammet av orkanen David i august 1979. Hun var samtidig utenriksminister (1980–1990), finansminister (1980–1995) og leder for Organisasjonen for østkaribiske stater (OECS)..

I 1981 ble Charles utsatt for to kuppforsøk. Det første var ledet av , sjef for Dominicas militære styrker, som organiserte et angrep på politihovedkvarteret i Roseau. En politibetjent ble drept i angrepet, og Newton og fem andre soldater ble dømt til døden i 1983. De fem medskyldige fikk senere straffen omgjort til livstid i fengsel, mens Newton ble henrettet i 1986.

Det andre kuppforsøket var organisert av en gruppe canadiske og amerikanske leiesoldater, de fleste tilknyttet hvit makt- og Ku Klux Klan-bevegelser. De planla å gjeninnsette Patrick John som statsminister under operasjonen «Red Dog». Planen ble imidlertid avverget av amerikanske myndigheter i New Orleans.

Charles ble internasjonalt kjent for sin rolle i opptakten til USAs invasjon av Grenada 25. oktober 1983. Etter at statsminister  ble arrestert og henrettet, ba Charles, som da var leder for OECS, USA, Jamaica og Barbados om å intervenere. Hun opptrådte senere på TV sammen med USAs president Ronald Reagan for å støtte invasjonen.

Charles ble gjenvalgt i 1985 og 1990. Hennes politikk ble sett på som konservativ i karibisk sammenheng, men amerikanske observatører mente at mange av hennes tiltak var sentrumsorienterte eller til og med venstreorienterte, særlig innen sosialpolitikk. Hun var kjent for sin kompromissløse holdning til korrupsjon og individuell frihet, noe som ga henne kallenavnet «Jernkvinnen i Karibia», inspirert av Margaret Thatcher.

## Senere år og død
Etter at hennes popularitet avtok i løpet av hennes tredje periode, trakk Charles seg fra politikken i 1995. DFP tapte valget samme år. Etter å ha gått av som statsminister deltok hun i foredrag og arbeidet med tidligere president Jimmy Carters , som fremmer menneskerettigheter og overvåker valg. Den 30. august 2005 ble Charles innlagt på sykehus i Fort-de-France, Martinique, for en hofteoperasjon. Hun døde av en lungeemboli 6. september, 86 år gammel. Hun ble gravlagt i Pointe Michel 14. september.

## Litteratur
* Gabriel J. Christian, ''Mamo! The Life & Times of Dame Mary Eugenia Charles'' , Pont Casse Press, 2010.
* Alan Gregor Cobley og Eudine Barriteau (2006), *[https://books.google.com/books?id=jLxqAAAAMAAJ Enjoying Power: Eugenia Charles and Political Leadership in the Commonwealth Caribbean]*, University of the West Indies Press, 
* "Memorial Mass for Dame Eugenia", *The Chronicle*, 11. september 2009.
* Janet Higbie (1993), *[https://books.google.com/books?id=WAxsAAAAMAAJ Eugenia: The Caribbean's Iron Lady]*, Macmillan Caribbean, 
* 
* Torild Skard (2014), "Eugenia Charles", *Women of power – half a century of female presidents and prime ministers worldwide*, Bristol: Policy Press, 

## Referanser


## Eksterne lenker
* .
* , "Reflections on Eugenia Charles - The Eugenia I knew", *thedominican.net*, 23. mai 2009.